CELEX: 
Language: et
Date: 2017-11-16 00:00:00
Title: KOMISJONI DELEGEERITUD MÄÄRUS (EL) …/…, millega suurendatakse keskkonna allprogrammi raames tegevustoetuste kaudu rahastatavatele looduse ja bioloogilise mitmekesisuse kaitse toetamise projektidele eraldatavate eelarvevahendite protsendimäära vastavalt Euroopa Parlamendi ja nõukogu 11. detsembri 2013. aasta määruse (EL) nr 1293/2013 (millega luuakse keskkonna- ja kliimameetmete programm (LIFE) ning tunnistatakse kehtetuks määrus (EÜ) nr 614/2007) artikli 9 lõikele 4

SELETUSKIRI
            
            
               1.DELEGEERITUD ÕIGUSAKTI TAUST
            
            
               Loodusalaste õigusaktide toimivuse kontroll
                  1
                näitas, et on selgelt vaja suurendada looduskaitse rahastamist ELis. Keskkonna ja kliimameetmete programmist LIFE, mis on ainus vaid keskkonnakaitsele ja kliimameetmetele pühendatud ELi rahastamisvahend, on viimase 25 aasta jooksul rahastatud kogu ELis looduskaitse seisukohast hädavajalikke meetmeid. Programmil LIFE on samuti olnud looduskaitse täiendavale rahastamisele hoogu andev roll ning muu hulgas on programmi mõjul loodust ja elurikkust käsitlev poliitika lõimitud muude ELi poliitikavaldkondadega. Looduse, inimeste ja majanduse tegevuskava
                  2
                meetme 8 punktis b on seega esitatud üleskutse suurendada programmi LIFE raames looduse ja bioloogilise mitmekesisuse kaitse toetamise projektidele ette nähtud meetmetoetuste jaoks eraldatud eelarvevahendite mahtu. 
            
            
               Euroopa Parlamendi ja nõukogu 11. detsembri 2013. aasta määruse nr 1293/2013, millega luuakse keskkonna- ja kliimameetmete programm (LIFE) ning tunnistatakse kehtetuks määrus (EÜ) nr 614/2007,
                  3
                (edaspidi „LIFE määrus“) artikli 9 lõikes 3 on sätestatud, et vähemalt 55 % meetmetoetustele ette nähtud eelarvevahenditest eraldatakse projektidele, millega toetatakse looduse ja bioloogilise mitmekesisuse kaitset. Artikli 9 lõike 4 kohaselt on komisjonil õigus võtta vastu delegeeritud õigusakte, et tõsta seda protsendimäära kuni 10 % võrra, mille tulemusena tekib uus kohustus eraldada vähemalt 60,5 % eelarvevahenditest projektidele, millega toetatakse looduse ja bioloogilise mitmekesisuse kaitset. Protsendimäära sellise suurendamise tingimus on, et looduse ja bioloogilise mitmekesisuse prioriteetse valdkonna alla kuuluvate ja kvaliteedi miinimumnõuetele vastavate taotlustega kahe järjestikuse aasta jooksul taotletud kogusumma on üle 20 % suurem kõnealustele aastatele eelneval kahel aastal arvestatud vastavast summast.
            
            
               See tingimus on täidetud, sest looduse ja bioloogilise mitmekesisuse prioriteetse valdkonna alla kuuluvate ja kvaliteedi miinimumnõuetele vastavate taotlustega 2014. ja 2015. aastal taotletud summa ületab enam kui 63 % looduse ja bioloogilise mitmekesisuse prioriteetses valdkonnas kvaliteedi miinimumnõuetele vastavate taotlustega 2012. ja 2013. aastal taotletud kogusumma. 
            
            
               Selle arvutuse puhul võetakse arvesse kõiki 2014. ja 2015. aasta looduse ja bioloogilise mitmekesisuse prioriteetse valdkonna projektikonkursside raames esitatud katseprojekte, näidisprojekte, parimate tavade projekte, ettevalmistusprojekte, tehnilise abi projekte ja integreeritud projekte, mille punktisumma ulatus kvaliteedi miinimumnõudena kohaldatava 55 punktini. Kahel eelneval aastal (2012 ja 2013) vastasid miinimumnõuetele kõik looduse ja bioloogilise mitmekesisuse projektid, mille punktisumma oli kõigi kriteeriumide puhul piisav
                  4
               . 
            
            
               Eelarve seisukohast on protsendimäära suurendamine programmi tasandil neutraalse mõjuga, sest muudetakse lihtsalt vahendite jagunemist prioriteetsete valdkondade vahel. Ajavahemikul 2018–2020 ulatuks looduse ja bioloogilise mitmekesisuse kaitsele pühendatud vahendite miinimumsumma umbes 46,7 miljoni euroni ning kõigi looduse ja bioloogilise mitmekesisusega seotud meetmete jaoks eraldataks kokku ligikaudu 55,4 miljonit eurot.
            
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               (1)Ettevalmistav töö, sealhulgas sidusrühmadega konsulteerimine
            
            
               Programmi LIFE looduse ja bioloogilise mitmekesisuse projektide kaudu rahastamise suurendamise vajadust kinnitavad allpool loetletud dokumendid, mille üle peeti põhjalikke konsultatsioone.
            
            
               (a)Linnudirektiivi ja elupaikade direktiivi toimivuse kontroll
            
            
               Linnudirektiivi ja elupaikade direktiivi toimivuse kontroll hõlmas ulatuslikku tõendite kogumist ja konsulteerimist paljude sidusrühmadega liikmesriikide ja ELi tasandil, sealhulgas 12-nädalast avalikku konsultatsiooni, mis tekitas pretsedenditut huvi ja mille käigus saadi 552 000 vastust. Üks toimivuskontrolli peamisi tähelepanekuid oli asjaolu, et rahastuse piiratud kättesaadavust peetakse pidevalt rakendamisele märkimisväärset (negatiivset) mõju avaldavaks teguriks, sest kõigi nõutavate meetmete võtmine hõlmab ajakulu ja eeldab piisavat rahastamist
                  5
               . Kogu toimivuskontrolli raames sai kinnitust programmi LIFE tähtsus Natura 2000 rakendamisel, millega seoses rõhutati, et peale programmi LIFE raames eraldatavate summade ei ole ELi mitmesugustest muudest vahenditest ette nähtud sihtotstarbelisi vahendeid looduse ja bioloogilise mitmekesisuse kaitsmiseks ning tundub, et puudujäägi katmiseks ei piisa riiklikust kaasrahastamisest. Linnudirektiivi ja elupaikade direktiivi toimivuse kontrolli tulemusena võeti vastu eespool nimetatud loodust, rahvast ja majandust käsitlev tegevuskava.
            
            
               (b)ELi bioloogilise mitmekesisuse 2020. aastani kestva strateegia vahehinnang
                  6
               
            
            
               Enamik kõnealuse vahehinnangu koostamisel kasutatud faktilisest teabest saadi sellega seoses toimunud konsultatsioonide tulemusena (nt loodusvaldkonna juhtide kohtumised ning bioloogilise mitmekesisuse ja looduskaitse kooskõlastamise töörühma koosolekud, milles osalesid liikmesriigid ja peamised huvirühmad)
                  7
               .
            
            
               Vahehinnangu tulemused kinnitavad, et programmi LIFE looduse ja bioloogilise mitmekesisuse projektid aitavad loodust ja bioloogilist mitmekesisust tõhusalt kaitsta.
            
            
               (c)Programmi LIFE vahehinnangut toetav väline ja sõltumatu uuring
                  8
               
            
            
               Väline ja sõltumatu vahehindamine toimus ajavahemikul 2016. aasta märtsist kuni 2017. aasta jaanuarini ja selleks kasutati järgmisi vahendeid:
            
            
               kvalitatiivse hindamise vahendid, sh olemasolevate dokumentide, intervjuude, sihtrühmade seas tehtud uuringute ja 12 nädalat kestnud avaliku konsultatsiooni
                  9
                analüüs ning 
            
         
         
            
               kvantitatiivse hindamise vahendid, mis põhinevad näitajate andmebaasil ja LIFE projektide andmebaasil, mis hõlmab peamiselt LIFE+ projekte, ning programmi LIFE taotluste ja projektide haldamiseks loodud andmetöötlusvahendid.
            
            
               Vahehindamise tulemused rõhutavad, et programmi LIFE puhul annavad Euroopa Liidu jaoks suurimat lisaväärtust loodusprojektid
                  10
                ning keskkonda ja kliimat hõlmava kahe allprogrammi integreeritud projektid. Seda asjaolu soovitatakse programmi rahaeraldiste muutmisel arvesse võtta.
            
            
               (d)Konkreetne ettevalmistav töö
            
            
               Programmi LIFE eelarvest looduse ja bioloogilise mitmekesisuse kaitset toetavatele projektidele eraldatava summa suurendamine 10 % võrra, samas kui programmi kogueelarve jääb muutumatuks, on sätestatud linnudirektiivi ja elupaikade direktiivi toimivuse kontrollil põhineva looduse, inimeste ja majanduse tegevuskava meetme 8 punktis b. 
            
            
               Tingimus, mis võimaldab LIFE määruse artikli 9 lõikes 4 sätestatud delegeeritud õigusakti vastuvõtmisega suurendada eelarvevahendeid 10 %, mis eraldatakse looduse ja bioloogilise mitmekesisuse kaitset toetavate projektide meetmetoetuste jaoks, on seotud piisava kvaliteediga projektikavandite puhul tegelikult täheldatud vahendite nõudluse kasvuga. Seega on sellest tingimusest tulenevalt vaja koostada nõudluse analüüs
                  11
               . Võttes arvesse eespool nimetatud konsultatsioone ning looduse ja bioloogilise mitmekesisuse prioriteetse valdkonna projektide jaoks taotletavate rahastamisvahendite mahu kasvu, on asjaomaste sidusrühmade nõudlus rahastamisvõimaluste suurendamise järele kinnitust leidnud. 
            
            
               (e)Oskusteabe kasutamine
            
            
               Linnudirektiivi ja elupaikade direktiivi toimivuse kontroll
                  12
                ning programmi LIFE väline ja sõltumatu vahehindamine korraldati sõltumatute välisekspertide toel. 
            
            
               Käesoleva delegeeritud õigusakti lõplikku versiooni arutati liikmesriikide ekspertidega 4.–18. oktoobrini 2017 keskkonna peadirektoraadi ja kliimameetmete peadirektoraadi programmi LIFE 2014–2020
                  13
                ühises eksperdirühmas.
            
            
               (2)Õigusnormide toimivus ja lihtsustamine
            
            
               Ettepanek ei mõjuta lihtsustamist, sest sellega üksnes suurendatakse ühe prioriteetse valdkonna projektidele eraldatavaid eelarvevahendeid teise valdkonna projektidele eraldatavate vahendite arvelt.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               (1)Õiguslik alus
            
            
               Käesoleva delegeeritud õigusakti õiguslik alus on LIFE määruse artikli 9 lõige 4 koostoimes lõikega 3. LIFE määruse artikli 9 lõikes 4 on sätestatud: „Komisjonil on õigus võtta vastavalt artiklile 29 vastu delegeeritud õigusakte, et tõsta käesoleva artikli lõikes 3 osutatud protsendimäära kuni 10 % võrra, tingimusel et looduse ja bioloogilise mitmekesisuse prioriteetse valdkonna alla kuuluvate ja kvaliteedi miinimumnõuetele vastavate taotlustega kahe järjestikuse aasta jooksul taotletud kogusumma on üle 20 % suurem kõnealustele aastatele eelneval kahel aastal arvestatud vastavast summast.“ Võttes arvesse, et kõnealuses sättes ette nähtud tingimused on täidetud ning loodust käsitlevate õigusaktide hiljutine toimivuskontroll rõhutas selget vajadust looduse ja bioloogilise mitmekesisusega seotud projektide täiendava rahastamise järele, samuti asjaolu, et programmi LIFE vahehindamist toetavas välises ja sõltumatus uuringus leidis kinnitust loodusprojektide eriti märkimisväärne lisaväärtus ELi jaoks, tehakse ettepanek eespool nimetatud summat suurendada.
            
            
               (2)Muud õiguslikud aspektid
            
            
               Pidades silmas asjaolu, et õiguslikus aluses sätestatud ühemõttelised ja selged nõuded on kindlalt täidetud, ei tule arvesse võtta täiendavaid õiguslikke aspekte.
            
            
               4.MÕJU EELARVELE 
            
            
               Keskkonna allprogrammi finantsplaneeringut muudetakse. Muudatuste mõju eelarvele on neutraalne. Bioloogilise mitmekesisuse kaitse ja looduskaitse rahastamist (eelarveartikkel 07 02 02) suurendatakse ajavahemikul 2018–2020 ligikaudu 55,4 miljoni euro võrra. Muude eraldiste vastav vähendamine mõjutab eelarveartikleid 07 02 01 keskkond ja ressursitõhusus (ENV) ning 07 02 03 keskkonnaalane juhtimine ja teave (GIE)
                  14
               . 
            
            
               Kuigi ENV ja GIE eelarveartiklite eraldisi vähendatakse, ei prognoosita nende eelarveartiklite alusel rahastatavate projektide rahastamisvõimaluste vähenemist. See tuleneb kahest kergendavast asjaolust.
            
            
               LIFE projektide eelarve kogumaht suureneb ajavahemikul 2018–2020 igal aastal. 
            
            
               LIFE määruse artikli 20 lõike 1 punkti c kohaselt vähendatakse ajavahemikuks 2018–2020 enamiku ENV projektide ja GIE projektide kaasrahastamise määra 60 %-lt 55 %-ni. Seega, kuigi väheneb ELi panus LIFE projektidesse, jääb nendesse investeeritav kogusumma prognooside kohaselt endiseks või kasvab.
            
         
         
            
            
               I tabel
            
            
               Looduse ja bioloogilise mitmekesisuse projektide rahastamiseks taotletud summad aastatel 2014 ja 2015 võrreldes aastatega 2012 ja 2013. 
            
            
                     
                        Looduse ja bioloogilise mitmekesisuse prioriteetse valdkonna alla kuuluvate ja kvaliteedi miinimumnõuetele vastavate taotlustega kahe järjestikuse aasta jooksul taotletud kogusumma võrreldes eelneval kahel aastal arvestatud vastava summaga (LIFE määruse artikli 9 lõige 4) 
                     
                     
                        Programmi LIFE 2014.–2017. aasta mitmeaastase tööprogrammi kohaselt, mida kohaldati võrdlusaastatel 2014 ja 2015, tähendab väljend „kvaliteedi miinimumnõuetele vastavad“ seda, et projektikavandid peavad olema saavutanud piisava punktisumma kõigi kriteeriumide puhul ja nende üldhinne on vähemalt 55 punkti. Nendele aastatele eelnenud kahel aastal (2012 ja 2013) kohaldatud LIFE+ eeskirjade kohaselt tähendas kõnealune väljend seda, et kavandid pidid olema saavutanud piisava punktisumma kõigi kriteeriumide puhul. Minimaalset nõutavat üldpunktisummat ei kohaldatud.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Aasta 
                     
                  
                  
                     
                        summa eurodes
                     
                  
                  
                     
                         Looduse ja bioloogilise mitmekesisuse projektid
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        Looduse ja bioloogilise mitmekesisuse prioriteetse valdkonna traditsioonilised katseprojektid, näidisprojektid ja parimate tavade projektid
                     
                  
               
                     
                  
                  
                     
                        33 385 324
                     
                  
                  
                     
                        Looduse ja bioloogilise mitmekesisuse prioriteetse valdkonna integreeritud projektid
                     
                  
               
                     
                  
                  
                     
                        238 149
                     
                  
                  
                     
                        Looduse ja bioloogilise mitmekesisuse prioriteetse valdkonna tehnilise abi projektid
                     
                  
               
                     
                  
                  
                     
                        1 614 641
                     
                  
                  
                     
                        Looduse ja bioloogilise mitmekesisuse prioriteetse valdkonna ettevalmistusprojektid
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        Looduse ja bioloogilise mitmekesisuse prioriteetse valdkonna traditsioonilised katseprojektid, näidisprojektid ja parimate tavade projektid
                     
                  
               
                     
                  
                  
                     
                        33 985 434
                     
                  
                  
                     
                        Looduse ja bioloogilise mitmekesisuse prioriteetse valdkonna integreeritud projektid
                     
                  
               
                     
                  
                  
                     
                        100 000
                     
                  
                  
                     
                        Looduse ja bioloogilise mitmekesisuse prioriteetse valdkonna tehnilise abi projektid
                     
                  
               
                     
                  
                  
                     
                        569 330
                     
                  
                  
                     
                        Looduse ja bioloogilise mitmekesisuse prioriteetse valdkonna ettevalmistusprojektid
                     
                  
               
                     
                        2014. ja 2015. aasta kogusumma
                     
                  
                  
                     
                        583 589 761
                     
                  
                  
                     
                        Looduse ja bioloogilise mitmekesisuse prioriteetse valdkonna projektikavanditega seoses esitatud taotlused
                     
                  
               
                     
                  
                  
                     
                  
                  
                     
                  
               
                     
                        Aasta 
                     
                  
                  
                     
                        summa eurodes
                     
                  
                  
                     
                        Looduse ja bioloogilise mitmekesisuse projektid
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        Loodusprojektid
                     
                  
               
                     
                  
                  
                     
                        11 765 589
                     
                  
                  
                     
                        Bioloogilise mitmekesisuse projektid
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        Loodusprojektid
                     
                  
               
                     
                  
                  
                     
                        22 056 955
                     
                  
                  
                     
                        Bioloogilise mitmekesisuse projektid
                     
                  
               
                     
                        2012. ja 2013. aasta kogusumma
                     
                  
                  
                     
                        357 797 910
                     
                  
                  
                     
                        Vastav summa, mis on võrdne LIFE+ looduse ja bioloogilise mitmekesisuse prioriteetse valdkonnas taotletuga 
                     
                  
               
                     
                  
                  
                     
                  
                  
                     
                  
               
                     
                        Kahel järjestikusel aastal (2014 ja 2015) taotletud summa ja kahel neile eelneval aastal (2012 ja 2013) taotletud summa vahe
                     
                  
               
                     
                        Vahe kokku (eurodes)
                     
                  
                  
                     
                        225 791 851
                     
                  
                  
                     
                        Aastatel 2014 ja 2015 taotletud summa kasv võrreldes aastatel 2012 ja 2013 taotletud kogusummaga
                     
                  
               
                     
                        Vahe kokku (%)
                     
                  
                  
                     
                        63 %
                     
                  
                  
                     
                         
                     
                  
               
            
            
               II tabel
            
            
               Eelarveartiklite 07 02 01, 07 02 02 ja 07 02 03 finantsplaneering aastateks 2014–2020
            
            
                     
                        Rida
                     
                  
                  
                     
                        Kirjeldus
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Keskkonnasäästliku ja ressursitõhusama majanduse ning liidu keskkonnapoliitika ja keskkonnaalaste õigusaktide väljatöötamise ja rakendamise toetamine (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        Bioloogilise mitmekesisuse vähenemise suundumuse peatamine ja ümberpööramine (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        Parema keskkonnaalase juhtimise toetamine kõikidel tasanditel (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               KOMISJONI DELEGEERITUD MÄÄRUS (EL) …/…,
            
            
               16.11.2017,
            
            
               millega suurendatakse keskkonna allprogrammi raames tegevustoetuste kaudu rahastatavatele looduse ja bioloogilise mitmekesisuse kaitse toetamise projektidele eraldatavate eelarvevahendite protsendimäära vastavalt Euroopa Parlamendi ja nõukogu 11. detsembri 2013. aasta määruse (EL) nr 1293/2013 (millega luuakse keskkonna- ja kliimameetmete programm (LIFE) ning tunnistatakse kehtetuks määrus (EÜ) nr 614/2007) artikli 9 lõikele 4
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1293/2013, millega luuakse keskkonna- ja kliimameetmete programm (LIFE) ning tunnistatakse kehtetuks määrus (EÜ) nr 614/2007,
                  15
                eriti selle artikli 9 lõiget 4,
            
            
               ning arvestades järgmist:
            
            
               (1)Tingimused LIFE määruse artikli 9 lõikes 3 osutatud looduse ja bioloogilise mitmekesisuse kaitse toetamise projektidele eraldatavate eelarvevahendite protsendimäära suurendamiseks kuni 10 % võrra on täidetud, sest looduse ja bioloogilise mitmekesisuse prioriteetse valdkonna alla kuuluvate ja kvaliteedi miinimumnõuetele vastavate taotlustega kahe järjestikuse aasta jooksul taotletud kogusumma ületas enam kui 20 % võrra kõnealustele aastatele eelneval kahel aastal arvestatud vastava summa.
            
         
         
            
               (2)Võttes arvesse loodusalaste õigusaktide toimivuse kontrolli
                  16
                järeldusi seoses vajadusega suurendada rahastamise kättesaadavust, et edendada direktiivide rakendamist ja loodust, rahvast ja majandust käsitleva komisjoni tegevuskava
                  17
                meedet 8, otsustas komisjon suurendada keskkonna allprogrammi raames tegevustoetuste kaudu rahastatavatele looduse ja bioloogilise mitmekesisuse kaitse toetamise projektidele eraldatavate eelarvevahendite protsendimäära (55 %).
            
            
               (3)Looduse ja bioloogilise mitmekesisuse prioriteetsele valdkonnale eraldatavate eelarvevahendite protsendimäära suurendamine ei vähenda prognooside kohaselt muude keskkonna allprogrammi prioriteetsete valdkondade kaudu rahastatavate projektide jaoks ette nähtud vahendeid, sest kavandatud on programmi LIFE rakendamise iga-aastase rahastamispaketi suurenemine aastatel 2018–2020 ning ELi kaasrahastamise määra vähendamine enamiku muude prioriteetsete valdkondade tegevustoetuste puhul 60 %-lt 55 %-ni,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               LIFE määruse artikli 9 lõige 3 asendatakse järgmisega: „Vähemalt 60,5 % keskkonna allprogrammi raames tegevustoetuste kaudu rahastatavatele projektidele ette nähtud eelarvevahenditest eraldatakse projektidele, millega toetatakse looduse ja bioloogilise mitmekesisuse kaitset.“
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 16.11.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Komisjoni talituste 16. detsembri 2016. aasta töödokument SWD(2017) 472 final, „Fitness-check of the EU Nature Legislation (Birds and Habitats Directives) Directive 2009/147/EC of the European Parliament and of the Council of 30 November 2009 on the conservation of wild birds and Council Directive 92/43/EEC of 21 May 1992 on the conservation of natural habitats and of wild fauna and flora“ (ELi loodusalaste õigusaktide (linnudirektiivi ja elupaikade direktiivi), Euroopa Parlamendi ja nõukogu 30 novembri 2009. aasta direktiivi 2009/147/EÜ (loodusliku linnustiku kaitse kohta) ja nõukogu 21. mai 1992. aasta direktiivi 92/43/EMÜ (looduslike elupaikade ning loodusliku loomastiku ja taimestiku kaitse kohta) toimivuse kontroll) (edaspidi „toimivuskontrolli käsitlev talituste töödokument“), lk 39. 
               
               
                  
                     (2)
                  
                        Komisjoni 27. aprilli 2017. aasta teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Loodust, rahvast ja majandust käsitlev tegevuskava“, lk 7, COM(2017) 198 final, 
                  http://ec.europa.eu/environment/nature/legislation/fitness_check/action_plan/communication_en.pdf
                   
               
               
                  
                     (3)
                  
                        ELT L 347, 20.12.2013, lk 185.
               
               
                  
                     (4)
                  
                        Arvutustulemused on esitatud I tabelis.
               
               
                  
                     (5)
                  
                        Toimivuskontrolli käsitlev talituste töödokument, lk 19–20, toimivuskontrolli käsitleva talituste töödokumendi 2. lisa, lk 101–113.
               
               
                  
                     (6)
                  
                        Komisjoni 2. oktoobri 2015. aasta aruanne Euroopa Parlamendile ja nõukogule „ELi bioloogilise mitmekesisuse 2020. aastani kestva strateegia vahehinnang“, COM(2015) 478 final.
               
               
                  
                     (7)
                  
                        ELi bioloogilise mitmekesisuse 2020. aastani kestva strateegia vahehinnang, punkt 94.
               
               
                  
                     (8)
                  
                        Programmi LIFE välise ja sõltumatu vahehindamise lõpparuanne „Support for an external and independent LIFE Mid Term Evaluation Report, Final Report“, Ecorys, märts 2017, https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        Lk 38 ja järgnevad, 50–53, 350 ja järgnevad.
               
               
                  
                     (11)
                  
                        Vt I tabel.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        Üksikasjad on esitatud II tabelis.
               
               
                  
                     (15)
                  
                        ELT L 347, 20.12.2013, lk 185 (edaspidi „LIFE määrus“). 
               
               
                  
                     (16)
                  
                        SWD(2016) 472 final (Komisjoni talituste töödokument „Fitness Check of the EU Nature Legislation (Birds and Habitats Directives)“ (ELi loodusalaste õigusaktide (linnudirektiivi ja elupaikade direktiivi) toimivuse kontroll)).
               
               
                  
                     (17)
                  
                        COM(2017) 198 final ja SWD (2017) 139 final (ELi loodust, rahvast ja majandust käsitlev tegevuskava).